XMMS

Το Xmms είναι ένα πρόγραμμα αναπαραγωγής ήχου το οποίο μοιάζει με το γνωστό winamp, το οποίο, όμως, προορίζεται για λειτουργικά συστήματα που είναι βασισμένα στο Unix (Linux, BSD, Solaris και άλλα). Είναι λογισμικό ανοικτού κώδικα.

 Ιστορία  
Το Xmms αρχικά εμφανίστηκε με το όνομα X11Amp από τους Peter και Michael Alm το Νοέμβριο του 1997. Η εφαρμογή αναπτύχθηκε ως αντίγραφο του winamp, το οποίο κυκλοφόρησε τον Μάιο της ιδιας χρονιάς. Ως τέτοιο, το Xmms υποστήριζε το κλασικό skin του winamp από την πρώτη του έκδοση. Από την πρώτη του έκδοση επίσης είχε εκδοθεί με μια άδεια που δεν υποστήριζε κανενός είδους πρόσβαση στον πηγαίο του κώδικα, πλέον όμως εκδίδεται κάτω από την άδεια χρήσης της GNU GPL.

Στις 10 Ιουνίου του 1999 η 4Front Technologies αποφάσισε να χρηματοδοτήσει την ανάπτυξη του X11Amp και το πρόγραμμα μετονομάστηκε σε XMMS - ακρωνύμιο για το  X MultiMedia System. Οι περισσότεροι χρήστες θέλουν να προέρχεται από το  "X11 MultiMedia System" η το  "X Window MultiMedia System" μιας και η επίσημη ερμηνεία για το X είναι "για όλες της πλατφόρμες".

 Προγράμματα Βασισμένα στο Xmms 

Το Xmms συνεχίζει να χρησιμοποιεί την εργαλειοθήκη GTK+ 1.x, επίσης όμως είναι διαθέσιμη εδώ και αρκετά χρόνια και μια νέα έκδοση (2.x). Ο πρωταρχικός λόγος για την απροθυμία ανανέωσης είναι το γεγονός ότι υπάρχουν πάρα πολλά πρόσθετα για το XMMS (γραμμένα από ανεξάρτητους προγραμματιστές) που έχουν αναπτυχθεί χρησιμοποιώντας προηγούμενες εκδόσεις της GTK+ και πρέπει να λειτουργούν αποτελεσματικά. Πολλοί υπεύθυνοι για την ανάπτυξη λογισμικού επίσης πιστεύουν πως ο κώδικας του XMMS είναι κακώς σχεδιασμένος και είναι πολύ δύσκολο να συντηρηθεί. Αυτοί οι παράγοντες έχουν οδηγήσει στην ανάπτυξη πάρα πολλών προγραμμάτων βασισμένων στον κώδικα του Xmms:

Ο beep media player ένα πρόγραμμα βασισμένο στο XMMS το οποίο χρησημοποιεί την εργαλειοθήκη GTK+ 2 και οποίο άρχισε να αναπτύσετε το 2003
 Ο BMPx είναι η ανακατασκευασμένη συνέχεια του beep media player το οποίο άρχισε να αναπτύσσεται το 2005
 To Audacious ένα πρόγραμμα βασισμένα στον beep media player το οποίο αρχισε να αναπτύσσεται το 2005 όταν σταμάτησε η ανάπτυξη του beep media player ώστε να συνεχίσει ως BMPx
 Ενα λιγότερο γνωστό πρόγραμμα γραμμένο σε GTK+ 2 που ονομάζετε XMMS2 από τον Mohammed Sameer. Η ανάπτυξή του έχει σταματήσει.
 Άλλο πρόγραμμα με όνομα και αυτό XMMS2, μια έπανασχεδιασμένη έκδοση του XMMS από έναν από τους αρχικούς προγραμματιστές του XMMS, τον Peter Alm, το οποίο ξεκίνησε το 2002.

Χαρακτηριστικά


Το Xmms πλέον υποστηρίζει τις ακόλουθες κωδικοποιήσεις ήχου και εικόνας:

CD ήχου
MPEG Layer 1,2,και 3 (επίσης γνωστά ως mp3)
ogg Vorbis
WAV
TTA (μέσω χρήσης προγράμματος επέκτασης από ανεξάρτητο προγραμματιστή)
WavPack (μέσω χρήσης προγράμματος επέκτασης από ανεξάρτητο προγραμματιστή)
FLAC (μέσω χρήσης προγράμματος επέκτασης από ανεξάρτητο προγραμματιστή)
AAC(υποστήριξη παρέχεται από την βιβλιοθήκη faad2 )
WMA (περιορισμένη υποστήριξη μέσω χρήσης προγράμματος επέκτασης από ανεξάρτητο προγραμματιστή)
APE Monkey's Audio (μέσω χρήσης προγράμματος επέκτασης από ανεξάρτητο προγραμματιστή)
mp3PRO (μέσω χρήσης προγράμματος επέκτασης από ανεξάρτητο προγραμματιστή)
Υποστηρίζει δικτυακή μετάδοση μέσω Icecast ή SHOUTcast και τέλος υποστηρίζει όλα τα θέματα που είναι συμβατά με winamp2

 Εξωτερικοί σύνδεσμοι 


 Παραπομπές 

Κατηγορία:Πολυμέσα
Κατηγορία:Ελεύθερο λογισμικό
Κατηγορία:Λογισμικό αναπαραγωγής πολυμέσων